<classify> THERESIA GASPER DAR ES SALAAM TIMU ya Simbaimejipanga kuanza kuhesabu mataji katika mchezo wao wa Ngao ya Jamii dhidi yaAzam FC, unaotarajiwa kuchezwa keshokutwa kwenye Uwanja wa Taifa, Dar esSalaam. Wekundu wa Msimbazihao ndio wanaoshikilia ngao hiyo waliyoitwaa msimu uliopita baada ya kuifungaMtibwa Sugar mabao 2-1 kwenye Uwanja wa CCM Kirumba, jijini Mwanza. Kikosi cha Simba kiliingiakambi rasmi jana Dar es Salaam na kuendelea na mazoezi kwenye Uwanja waGymkhana, jijini ili kujiweka fiti kabla ya kuvaana na Wanalambalamba hao. Akizungumza naMTANZANIA jana, Meneja wa timu hiyo, Patrick Rweyemamu, alisema wachezaji wotewanaonekana kuwa na morali ya juu kuelekea mchezo huo. Tumeendelea namazoezi leo jana asubuhi hapa Gymkhana na tunaingia kambi moja kwa mojakujiandaa na mchezo huo, ambao utakuwa na ushindani mkubwa kwani kila mmojaanahitaji kushinda, alisema. Alisema wachezaji wotewaliokuwa kwenye programu ya Kocha Mkuu wao, Patrick Aussems, wapo vizuri. Rweyemamu alisemawanahitaji kuanza mahesabu ya ligi vizuri kwani mchezo huo utazidi kuwapamwanga wa kufanya vizuri msimu unaokuja. Kocha wao Aussemsaliweka wazi pia mchezo huo atatumia kama maandalizi ya mechi ya marudiano yaLigi ya Mabingwa Afrika dhidi ya UD Songo, inayotarajiwa kuchezwa Agosti 23,mwaka huu, Uwanja wa Taifa. Wachezaji ambaowataukosa mchezo huo ni Aishi Manula, Ibrahim Ajib na Wilker Henrique Da Silvahadi hapo hali zao zitakapoimarika. Mabingwa hao wa LigiKuu Bara, wamejipanga kufanya kweli msimu ujao ikiwa pamoja na kutetea taji laokwa mara ya tatu mfululizo, lakini pia kufika mbali zaidi Ligi ya MabingwaAfrika.  <topic>: michezo 